
Acasă > Analize > Sorin Lavric: România a intrat în zodia macabră a deceselor pe bandă... 


România a intrat în zodia macabră a deceselor pe bandă rulantă. Se moare pe 
capete: din cauza bolilor, accidentelor, crimelor și sinuciderilor. Citeam stupefiat 
ultima statistică a INS (Institutul Naţional de Statistică), potrivit căreia în luna 
decembrie 2023 numărul persoanelor decedate a fost dublu faţă de numărul nou- 
născuţilor. Am intrat într-o vrie în cursul căreia ritmul galopant al mortalităţii nu 
mai poate fi oprit. Parcă nici nu mai e nevoie de un război, de un cataclism, sau de 
altă nenorocire pentru ca numărul nostru să scadă îndrăcit. Parcă o piază rea ne 
urmărește fără milă. Nu e zi de la Dumnezeu în care să nu auzi ba de o crimă, ba 
de o sinucidere (la metrou sau sub influenţa drogurilor), de o moarte subită (post 
vaccin) sau de un accident rutier, afirmă senatorul AUR Sorin Lavric. 

Ne împuţinăm văzând cu ochii ca sub un blestem în fața căruia suntem neputincioși. La asta 
se adaugă neglijența crasă pe care statul român o arată față de acei cetățeni care merită 
sprijinul lui. La mijloc e un paradox sinistru, cei care muncesc sunt nedreptăţiţi financiar, iar 
cei care nu muncesc se bucură de statutul de asistat social. Dacă ne gândim la cohortele de 
refugiați străini căruia statul le asigură în chip gratuit cazare, școală, locuri de muncă atunci 
întrezărim adevărata dramă a lumii noastre: de o parte refugiați și asistați social, cărora 
statul le poartă de grijă necondiţionat, de cealaltă parte o masă de salahori sufocaţi de taxe. 
România pare o vietate muribundă, lovită simultan din două părți: de o mortalitate nefastă 


și de o penurie cronică, mai spune Lavric. 


